
RAPORT

asupra proiectului de Lege privind aprobarea Ordonanţei Guvernului nr.83/2000 pentru modificarea şi completarea Legii nr.50/1996 privind salarizarea şi alte drepturi ale personalului din organele autorităţii judecătoreşti

În urma examinării proiectului de Lege privind aprobarea Ordonanţei Guvernului nr.83/2000 pentru modificarea şi completarea Legii nr.50/1996 privind salarizarea şi alte drepturi ale personalului din organele autorităţii judecătoreşti, în şedinţa din 14 martie 2001, Comisia pentru muncă şi protecţie socială propune ca acesta să fie supus spre dezbatere şi adoptare cu următoarele amendamente:

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivarea

0
1
2
3

1
Articol unic. – Se aprobă Ordonanţa Guvernului nr.83 din 29 august 2000 pentru modificarea şi completarea Legii n.50/1996 privind salarizarea şi alte drepturi ale personalului din organele autorităţii judecătoreşti, emisă în temeiul art.1 lit.Q pct.1 din Legea nr.125/2000 privind abilitarea Guvernului de a emite ordonanţe, şi publicată în Monitorul Oficial, Partea !, nr.425 din 1 septembrie 2000.


Se propune completarea textului la final, cu sintagma “cu următoarea modificare”.

Autor: d-na deputat Smaranda Dobrescu
Pentru respectarea normelor de tehnică legislativă.

2
Art.VIII. – Nota la anexa nr.III/2 “Curtea de Conturi” la Ordonanţa de urgenţă a Guvernului nr.24/2000, privind sistemul de stabilire a salariilor de bază pentru personalul contractual bugetar, publicată în Monitorul Oficial al României, Partea I, nr.138 din 31 martie 2000, se completează cu un nou alineat, care va avea următorul cuprins:

“Controlorii financiari beneficiază de spor de fidelitate, în raport cu vechimea efectivă în funcţii economice de specialitate şi de control financiar, în condiţiile prevăzute de art.18 alin.(3) şi (5) din Legea nr.50/1996 republicată, cu modificările şi completările ulterioare, de spor de risc şi suprasolicitare neuropsihică de 50% din salariul de bază brut lunar, precum şi de sporul pentru titlul ştiinţific de “doctor” sau “doctor docent” de 15% din salariul de bază brut”.


Se propune eliminarea textului.

Autor: d-na deputat Smaranda Dobrescu
Întrucât, prin Ordonanţa de urgenţă a Guvernului nr.160/2000 privind salarizarea controlorilor financiari din cadrul Curţii de Conturi, Anexa nr.III/2 din Ordonanţa de urgenţă a Guvernului nr.24/2000, se abrogă.

În cursul dezbaterii în comisie, următoarele amendamente nu au fost acceptate:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Art.II - (1) Prevederile prezentei ordonanţe se aplică în limita bugetelor aprobate Ministerului Justiţiei, Ministerului Public, Curţii Supreme de Justiţie şi Curţii de Conturi, după suplimentarea lor corespunzătoare. Pentru Ministerul Justiţiei se aplică şi dispoziţiile art.59 alin.(3) din Legea bugetului de stat pe anul 2000, nr.76/2000 precum şi ale art.25 şi art.26 din Legea nr.146/1997, privind taxele judiciare de timbru, cu modificările şi completările ulterioare.


Domnul deputat Kerekes Karoly propune reformularea textului după cum urmează:

“Art.II – Prevederile prezentei ordonanţe se aplică în limita bugetelor aprobate Ministerului Public, Curţii Supreme de Justiţie şi Curţii de Conturi, după suplimentarea lor corespunzătoare.”


Argumente pentru susţinere:

Ministerul Justiţiei face parte din organele administraţiei publice centrale ce au un sistem aparte de salarizare.

Argumente pentru respingere:

Întrucât Ministerul Justiţiei are în atribuţii administrarea instanţelor judecătoreşti, ministrul justiţiei este ordonatorul principal de credite pentru activitatea de justiţie, iar o parte din personalul Ministerului Justiţiei este asimilat magistraţilor, s-a considerat necesară aplicarea prevederilor privind salarizarea autorităţii judecătoreşti şi acestei categorii de personal.

